Správa zo zahraničnej pracovnej cesty
1.	Účastníci ZPC:
Titul, meno a priezvisko:	Ing. Zuzana Hlaváčiková	
Pracovisko:	odbor medzinárodnej spolupráce vo výskume a vývoji
sekcia vedy a techniky
Ministerstvo školstva, vedy, výskumu a športu SR Stromová 1, 813 30 Bratislava 	
Pracovné zaradenie:	štátny radca	
Znalosť jazykov:	AJ, NJ	
2.	Zahraničná pracovná cesta:
Štát:	Švajčiarsko	
Mesto:	Ženeva	
Vykonaná v doch:	29. - 31.10.2012	
Prijímajúca organizácia:	CERN, CH – 1211 Ženeva 23, Švajčiarsko	
Účel cesty:	jesenné zasadnutie výboru LHC RRB CERN	
Spôsob financovania:	náklady hradí MŠVVaŠ SR	
3.	Rámcový program pobytu:
  29.10.2012

  29.-31.10.       
  31.10.2012	04.30 hod. odchod z Bratislavy do Viedne, odlet do Ženevy, ubytovanie,
od 14.00 hod. účasť na plenárnom zasadnutí výboru LHC Resources Review Boards CERN 
účasť na zasadnutí výboru ATLAS a ALICE RRB CERN
večer odlet zo Ženevy do Viedne, návrat do Bratislavy	
4.	Priebeh rokovaní

V dňoch 29. – 31. októbra 2012 sa v Ženeve konalo pravidelné jesenné zasadnutie výboru LHC Resources Review Boards CERN (Rada pre revíziu zdrojov CERN). 

Dňa 29. októbra 2012 popoludní sa uskutočnilo plenárne zasadnutie výboru LHC RRB CERN, ktoré otvoril a viedol p. Sergio Bertolucci, riaditeľ pre výskum CERN. Privítal všetkých prítomných zástupcov financujúcich inštitúcií členských aj nečlenských krajín CERN, dal schváliť program zasadnutia a zápis z posledného – jarného zasadnutia výboru, ktoré sa konalo v dňoch 23. – 25. apríla 2012. Správu o situácii v CERN a o stave urýchľovača častíc LHC predniesol Steve Myers, riaditeľ urýchľovača.

V rámci agendy boli prezentované a prerokované nasledujúce správy:
 
1.	Situácia na veľkom hadrónovom urýchľovači LHC (Large Hadron Collider) a stav experimentov. LHC pracuje vynikajúco pri energii 2x4 TeV. V rokoch 2013 - 2014 sa plánuje veľká prestavba LHC na energiu 2x7 TeV, na túto maximálnu energiu protónov bude urýchľovač nabiehať postupne. Merania zatiaľ potvrdzujú existenciu Higgsovho bozónu v oblasti hmotnosti okolo 126 GeV.
2.	P. Frédéric Hemmer, riaditeľ odboru IT predniesol informáciu o príprave nového výpočtového centra pre CERN Tier0. V roku 2011 bol vyhlásený oficiálny tender pre umiestnenie výpočtových prostriedkov CERN, v marci 2012 bol tender uzavretý v prospech WIGNER Data Center Budapest (Wigner Research Center for Physics in Budapest – Výskumné centrum fyziky v Budapešti).
     
Na zasadnutí výboru ATLAS RRB CERN boli prerokované nasledujúce body:

1.	Odsúhlasenie zápisu z jarného zasadnutia výboru ATLAS z 23. – 25.4.2012
2.	Stav experimentu ATLAS – experiment v plnej prevádzke, pracuje vynikajúco, prebieha zber, spracovanie a analýza údajov
3.	Finančné otázky – stav spoločného účtu financujúcich inštitúcií CERN
                           -  úhrada príspevkov do spoločného fondu experimentu ATLAS na  
                               údržbu a prevádzku M&O členskými a nečlenskými krajinami za               
                               roky 2002 – 2012                      
                                              SR má za roky 2002 – 2012 všetky príspevky uhradené
                        -  rozpočet na rok 2012 – príspevok SR do spoločného fondu   
                           experimentu ATLAS v CERN na údržbu a prevádzku na rok 2012      
                            – M&O Cat.A vo výške 75.000 CHF a M&O Cat.B vo výške 
                            4.000 CHF uhradený
                                          -  návrh rozpočtu na rok 2013 – príspevok SR do spoločného fondu 
                                             experimentu ATLAS na údržbu a prevádzku na rok 2013 – M&O 
                                             Cat.A predstavuje čiastku 81.000 CHF a M&O Cat.B predstavuje
                                             čiastku 5.000 CHF
                                         
Na zasadnutí výboru ALICE RRB CERN boli prerokované nasledujúce body:
      
1.	Odsúhlasenie zápisu z jarného zasadnutia výboru ALICE z 23. – 25.4.2012
2.	Stav experimentu ALICE – experiment v plnej prevádzke, prebieha zber, spracovanie a analýza experimentálnych údajov.
3.	Finančné otázky – stav spoločného účtu financujúcich inštitúcií CERN
                           - úhrada príspevkov do spoločného fondu experimentu ALICE 
                             na údržbu a prevádzku M&O členskými a nečlenskými krajinami 
                             za roky 2002 – 2012 
                             SR má za roky 2002 – 2012 všetky príspevky uhradené
                        - rozpočet na rok 2012 – príspevok SR do spoločného fondu   
                          experimentu ALICE v CERN na údržbu a prevádzku na rok 2012 
                          – M&O Cat.A vo výške 85.809 CHF a M&O Cat.B vo výške  
                           spolu 16.700 CHF uhradený 
                                          - návrh rozpočtu na rok 2013 – príspevok SR do spoločného fondu 
                                            experimentu ALICE na údržbu a prevádzku na rok 2013 – M&O 
                                            Cat.A predstavuje 77.629 CHF a M&O Cat.B čiastku 13.700 CHF

Na zasadnutiach oboch výborov – ALICE aj ATLAS RRB CERN prebehla diskusia k návrhu na predĺženie Memorandum of Understanding for Collaboration in the Construction of the ALICE Detector a Memorandum of Understanding for Collaboration in the Construction of the ATLAS Detector – (Memorandum o porozumení pre spoluprácu pri výstavbe detektora ALICE a Memorandum o porozumení pre spoluprácu pri výstavbe detektora ATLAS) o 5 rokov a ich rozšírenie o upgrade projekty (projekty pre modernizáciu a rozvoj experimentov). Na rokovaní zástupcovia jednotlivých krajín resp. financujúcich orgánov nedeklarovali stanovisko k predĺženiu a rozšíreniu memoránd, ale prerokoval a odobril sa ďalší postup – memorandá sa budú predlžovať a rozširovať o upgrade projekty formou dodatkov podpisovaných medzi CERN a financujúcimi orgánmi (MŠVVaŠ SR) v časovom horizonte cca 1 rok, pričom konečné rozhodnutie závisí od finančnej dohody medzi CERN a jednotlivými financujúcimi orgánmi (MŠVVaŠ SR). Slovenskí členovia kolaborácie ALICE aj ATLAS podporujú upgrade, chcú sa na ňom aktívne podieľať a súhlasia s finančným príspevkom do spoločného fondu experimentu pre potreby upgrade, pričom nebudú požadovať navýšenie finančných prostriedkov nad rámec existujúceho rozpočtu experimentov na príslušný rok. V prípade experimentu ALICE je vypočítaný ročný príspevok na upgrade v čiastke 14.000 CHF/rok v rokoch 2013 až 2018, táto čiastka bude uhradená z existujúceho rozpočtu experimentov CERN na príslušný rok. Obdobne je to v prípade experimentu ATLAS, čiastka 100.000 CHF na celú 1. fázu sa rozpočíta na každý rok do r. 2018 a môže tiež byť uhradená z existujúceho rozpočtu experimentov CERN na príslušný rok.
 
5.  Závery   

1.	Podporiť predĺženie a rozšírenie memoránd o upgrade projekty, pričom finančný príspevok Slovenskej republiky do spoločného fondu experimentov pre potreby upgrade bude pokrytý v rámci existujúceho rozpočtu experimentov CERN na príslušný rok, bez navýšenia finančných požiadaviek.
2.	Zabezpečiť úhradu členského príspevku SR do CERN na rok 2013 – výška členského príspevku bude známa začiatkom decembra 2012.
3.	Zabezpečiť úhradu finančných prostriedkov do spoločného fondu experimentov CERN v súlade s rozpočtom na rok 2013.
6.	Prehľad prinesenej dokumentácie
Dokumentácia zo zasadnutia výboru LHC Resources Review Boards CERN je uložená na odbore medzinárodnej spolupráce vo výskume a vývoji SVaT MŠVVaŠ SR, kde je na požiadanie k dispozícii. 
7.	Prínos ZPC

Boli prerokované a schválené správy o stave urýchľovača LHC, stave a pokroku jednotlivých experimentov na LHC v CERN a finančné správy – stav spoločného fondu jednotlivých experimentov, úhrada príspevkov jednotlivých členských aj nečlenských krajín (financujúcich orgánov) do spoločného fondu jednotlivých experimentov v rokoch 2002 – 2012 a návrh rozpočtu na rok 2013.     

8.    Spôsob zverejnenia výsledkov ZPC, prenos získaných informácií
Správa bude zverejnená na webovej stránke MŠVVaŠ SR:  www.minedu.sk
Súhlasím so zverejnením správy na internete.

Správu vypracovala:  Ing. Zuzana Hlaváčiková 
                                    odbor medzinárodnej spolupráce vo výskume a vývoji SVaT
Dátum:                       12.11.2012

Správu schválil:  Ing. Róbert Szabó, PhD.
                                poverený vedením sekcie vedy a techniky MŠVVaŠ SR